CELEX: 42014X0325(02)
Language: sk
Date: 2014-03-25 00:00:00
Title: Predpis Európskej hospodárskej komisie Organizácie Spojených národov (EHK OSN) č. 82 – Jednotné ustanovenia pre homologizáciu svetlometov pre mopedy vybavené halogénovými žiarovkami (HS 2 žiarovky)

25.3.2014   
            
            
               SK
            
            
               Úradný vestník Európskej únie
            
            
               L 89/92
            
         Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:
   http://www.unece.org/trans/main/wp29/wp29wgs/wp29gen/wp29fdocstts.html
   Predpis Európskej hospodárskej komisie Organizácie Spojených národov (EHK OSN) č. 82 – Jednotné ustanovenia pre homologizáciu svetlometov pre mopedy vybavené halogénovými žiarovkami (HS2 žiarovky)
   Obsahuje celý platný text vrátane:
   série zmien 01 – dátum nadobudnutia platnosti: 12. septembra 2001
   OBSAH
   PREDPIS
   
               1.
            
            Rozsah pôsobnosti
         
               2.
            
            Definícia pojmu „typ“
         
               3.
            
            Žiadosť o schválenie
         
               4.
            
            Označenia
         
               5.
            
            Schválenie
         
               6.
            
            Všeobecné špecifikácie
         
               7.
            
            Osobitné špecifikácie
         
               8.
            
            Zhoda výroby
         
               9.
            
            Sankcie za nezhodu výroby
         
               10.
            
            Zmena a rozšírenie typového schválenia svetlometu
         
               11.
            
            Definitívne zastavenie výroby
         
               12.
            
            Názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov
         
               13.
            
            Prechodné ustanovenia
         PRÍLOHY
   
               Príloha 1 –
            
            Oznámenie o typovom schválení alebo jeho rozšírení či zamietnutí alebo odňatí, prípadne o definitívnom zastavení výroby typu svetlometu podľa predpisu č. 82
         
               Príloha 2 –
            
            Usporiadanie homologizačnej značky
         
               Príloha 3 –
            
            Fotometrické skúšky
         
               Príloha 4 –
            
            Farba vyžarovaného svetla
         1.   ROZSAH PLATNOSTI
   Tento predpis sa vzťahuje na homologizáciu svetlometov vybavených halogénovými žiarovkami (HS2 žiarovky), ktorými sú vybavované motocykle a takto posudzované vozidlá.
   2.   DEFINÍCIA „TYPU“
   Pojmom svetlomety rôznych „typov“ sa označujú svetlomety, ktoré sa líšia z tak podstatných hľadísk ako sú:
   
               2.1.
            
            
               obchodný názov alebo značka,
            
         
               2.2.
            
            
               charakteristiky optických systémov,
            
         
               2.3.
            
            
               začlenenie alebo vypustenie častí schopných meniť optické účinky odrazom, rozptylom alebo absorpciou. Zmena farby svetla vyžarovaného svetlometmi, ktorých ostatné vlastnosti sú nezmenené, nepredstavuje zmenu typu svetlometu. Preto sa takýmto svetlometom pridelí rovnaké homologizačné číslo.
            
         3.   ŽIADOSŤ O HOMOLOGIZÁCIU
   
               3.1.
            
            
               Žiadosť o homologizáciu predkladá držiteľ obchodného názvu alebo značky alebo jeho riadne splnomocnený zástupca.
            
         
               3.2.
            
            
               Ku každej žiadosti o homologizáciu je potrebné priložiť:
               
                           3.2.1.
                        
                        
                           výkresy v troch vyhotoveniach, v dostatočnom detaile, aby bolo možné rozpoznanie typu (pozri odseky 4.2 a 5.3), zobrazujúce svetlomet v bočnom (zvislom) reze a v náryse s detailmi prípadného tvarovania rozptylového skla,
                        
                     
                           3.2.2.
                        
                        
                           stručný technický opis,
                        
                     
                           3.2.3.
                        
                        
                           tieto vzorky:
                           
                                       3.2.3.1.
                                    
                                    
                                       dve vzorky s bezfarebnými rozptylovými sklami,
                                    
                                 
                                       3.2.3.2.
                                    
                                    
                                       na skúšku farebného filtra alebo farebnej clony (alebo farebného rozptylového skla): dve vzorky.
                                    
                                 
                     
         
               3.3.
            
            
               Pred udelením typového schválenia príslušný orgán overí, či existujú dostatočné opatrenia na zabezpečenie účinnej kontroly zhody výroby.
            
         4.   OZNAČENIA (1)
   
   
               4.1.
            
            
               Svetlomety predložené k homologizácii musia byť vybavené obchodným názvom alebo značkou žiadateľa. Toto označenie musí byť zreteľne čitateľné a nezmazateľné.
            
         
               4.2.
            
            
               Ako na rozptylovom skle, tak aj na telese (1) každého svetlometu musí byť plocha dostatočne veľkých rozmerov pre homologizačnú značku. Tieto plochy musia byť vyznačené na výkresoch spomínaných v odseku 3.3.1.
            
         5.   HOMOLOGIZÁCIA
   
               5.1.
            
            
               Ak všetky vzorky svetlometov predložené v súlade s odsekom 3.3.3 spĺňajú požiadavky tohto predpisu, udelí sa homologizácia.
            
         
               5.2.
            
            
               Každému homologizovanému typu sa pridelí homologizačné číslo. Jeho prvé dve číslice označujú sériu zmien, zahrňujúce najnovšie podstatné technické úpravy predpisu v čase vydania homologizácie (v súčasnosti 00 pre predpis v jeho pôvodnom znení). Tá istá zmluvná strana nesmie prideliť rovnaké číslo inému typu svetlometu, na ktorý sa vzťahuje tento predpis (2).
            
         
               5.3.
            
            
               Správa o homologizácii či rozšírení alebo o odmietnutí homologizácie typu svetlometu podľa tohto predpisu sa pošle stranám dohody z r. 1958, ktoré uplatňujú tento predpis, na formulári podľa vzoru v prílohe 1 k tomuto predpisu.
            
         
               5.4
            
            
               Na plochách, o ktorých sa píše v odseku 4.2, a ako doplnok označenia predpísaného v odseku 4.1, musí byť na každom svetlomete zodpovedajúcom homologizovanému typu umiestnená medzinárodná homologizačná značka (3) pozostávajúca z:
               
                           5.4.1.
                        
                        
                           kružnice, v ktorej sa nachádza písmeno „E“, za ktorým nasleduje rozlišovacie číslo štátu, ktorý homologizáciu udelil (4);
                        
                     
                           5.4.2.
                        
                        
                           homologizačné číslo.
                        
                     
         
               5.5.
            
            
               Označenie spomínané v odseku 5.4 musí byť zreteľne čitateľné a nezmazateľné.
            
         
               5.6.
            
            
               Príklady usporiadania homologizačných značiek spomínaných vyššie sú uvedené v prílohe 2 k tomuto predpisu.
            
         6.   VŠEOBECNÉ ŠPECIFIKÁCIE
   
               6.1.
            
            
               Každá vzorka musí spĺňať požiadavky stanovené v odseku 7.
            
         
               6.2.
            
            
               Svetlomety musia byť konštruované a vyrobené tak, aby za obvyklého používania, aj napriek vibráciám, ktorým môžu byť vystavené, bola zabezpečená ich dostatočná funkcia, a aby si zachovali charakteristiky stanovené týmto predpisom.
            
         
               6.3.
            
            
               Komponenty, ktorými je upevnená halogénová žiarovka na reflektor, musia byť vyrobené tak, aby ani za tmy nemohla byť žiarovka upevnená v inej ako správnej polohe.
            
         7.   OSOBITNÉ ŠPECIFIKÁCIE
   
               7.1.
            
            
               Správna poloha rozptylového skla voči optickému systému musí byť jednoznačne označená a blokovaná proti pootočeniu.
            
         
               7.2.
            
            
               Na meranie osvetlenia svetlometom sa použije meracia stena podľa popisu v prílohe 3 k tomuto predpisu a štandardná halogénová žiarovka s hladkou a bezfarebnou bankou zodpovedajúcou kategórií HS2 predpisu č. 37.
               Štandardná halogénová žiarovka sa musí nastaviť na stanovený referenčný svetelný tok podľa hodnôt určených pre tieto žiarovky v predpise č. 37 pri menovitom napätí 6 V.
               Stretávacie svetlo musí mať dostatočne ostré svetelné rozhranie, aby s jeho pomocou bolo možné dosiahnuť vyhovujúce nastavenie.
            
         
               7.3
            
            
               Pokiaľ možno, musí byť svetelné rozhranie priame a vodorovné v horizontálnej dĺžke najmenej ± 2,250 mm pri meraní vo vzdialenosti 25 m.
               Pri nastavení (5) podľa prílohy 3 musí svetlomet spĺňať požiadavky v nej stanovené.
            
         
               7.4.
            
            
               Vyžarovací diagram svetla nesmie vykazovať žiadne bočné odchýlky, ktoré by nepriaznivo ovplyvnili dobrú viditeľnosť.
            
         
               7.5.
            
            
               Hodnoty osvetlenia meracej steny sa merajú fotosnímačom, ktorého účinná plocha leží vo vnútri štvorca so stranou 65 mm.
            
         8.   ZHODA VÝROBY
   
               8.1.
            
            
               Každý svetlomet vybavený predpísanou homologizačnou značkou podľa tohto predpisu sa musí zhodovať so schváleným typom a s požiadavkami tohto predpisu.
            
         
               8.2.
            
            
               V prípade náhodne odobratého zariadenia zo sériovej výroby musia však byť požiadavky na maximálnu a minimálnu svietivosť vyžarovaného svetla (merané štandardnou halogénovou žiarovkou podľa odseku 7.2) splnené najmenej na 80 % minimálnych hodnôt a svietivosť nesmie prekročiť 120 % maximálnych hodnôt stanovených v prílohe 3.
            
         9.   SANKCIE ZA NEZHODU VÝROBY
   
               9.1.
            
            
               Homologizácia udelená pre typ svetlometu podľa tohoto predpisu môže byť odobratá, ak nie sú splnené predpísané požiadavky.
            
         
               9.2.
            
            
               Ak niektorá zmluvná strana dohody uplatňujúca tento predpis odoberie homologizáciu, ktoré predtým udelila, informuje o tom ihneď ostatné zmluvné strany uplatňujúce tento predpis, a to prostredníctvom oznamovacieho formulára podľa vzoru v prílohe 1 k tomuto predpisu.
            
         10.   ZMENY A ROZŠÍRENIE HOMOLOGIZÁCIE TYPU SVETLOMETU
   
               10.1.
            
            
               Každá zmena typu svetlometu sa oznámi správnemu orgánu, ktorý homologizáciu danému typu svetlometu udelil. Tento úrad potom môže buď:
               
                           10.1.1.
                        
                        
                           usúdiť, že vykonané zmeny pravdepodobne nebudú mať zrejmý nepriaznivý vplyv a že v každom prípade svetlomet ešte spĺňa požiadavky, alebo
                        
                     
                           10.1.2.
                        
                        
                           požadovať nový protokol o skúškach od technickej služby zodpovednej za vykonávanie skúšok.
                        
                     
         
               10.2.
            
            
               Potvrdenie alebo zamietnutie homologizácie s uvedením zmien sa oznámi postupom uvedeným v odseku 5.3 stranám dohody, ktoré uplatňujú tento predpis.
            
         
               10.3.
            
            
               Príslušný orgán, ktorý vydáva rozšírenie schválenia, priradí každému takémuto rozšíreniu poradové číslo a prostredníctvom oznamovacieho formulára podľa vzoru v prílohe 1 k tomuto predpisu o tom informuje ostatné zmluvné strany dohody z roku 1958, ktoré uplatňujú tento predpis.
            
         11.   DEFINITÍVNE ZASTAVENIE VÝROBY
   Pokiaľ držiteľ homologizácie úplne zastaví výrobu typu svetlometu homologizovaného podľa tohto predpisu, oznámi to správnemu orgánu, ktorý mu homologizáciu udelil. Po obdržaní príslušného oznámenia informuje tento orgán o tom ďalšie strany dohody z r. 1958 uplatňujúce tento predpis prostredníctvom oznamovacieho formulára podľa vzoru v prílohe 1 k tomuto predpisu.
   12.   NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE HOMOLOGIZAČNÝCH SKÚŠOK A NÁZVY A ADRESY SPRÁVNYCH ORGÁNOV
   Strany dohody z roku 1958, ktoré uplatňujú tento predpis, oznámia Sekretariátu Organizácie spojených národov názvy a adresy technických služieb zodpovedných za vykonávanie homologizačných skúšok a názvy a adresy správnych orgánov, ktoré udeľujú homologizáciu a ktorým sa posielajú oznámenia o homologizácii, jej rozšírení, odmietnutí alebo odobratí homologizácie, vydanej v iných krajinách.
   13.   PRECHODNÉ USTANOVENIA
   
               13.1.
            
            
               Šesť mesiacov po dátume nadobudnutia platnosti predpisu č. 113 musia zmluvné strany uplatňujúce tento predpis prestať udeľovať homologizácie EHK podľa tohto predpisu.
            
         
               13.2.
            
            
               Zmluvné strany uplatňujúce tento predpis nesmú odmietnuť udeliť rozšírenie homologizácie podľa série zmien 01 alebo podľa tohto predpisu v jeho pôvodnom znení.
            
         
               13.3.
            
            
               Homologizácie udelené podľa tohto predpisu pred dátumom nadobudnutia platnosti predpisu č. 113 a všetky rozšírenia takýchto homologizácií, vrátane homologizácií udelených podľa pôvodného znenia tohto predpisu, zostávajú v platnosti na neobmedzené obdobie.
            
         
               13.4.
            
            
               Zmluvné strany uplatňujúce tento predpis musia naďalej vydávať homologizácie pre svetlomety, podľa série zmien 01 alebo tohto predpisu v jeho pôvodnom znení, pod podmienkou, že sú dané svetlomety určené ako náhradné diely pre vozidlá v prevádzke.
            
         
               13.5.
            
            
               Od oficiálneho dátumu nadobudnutia platnosti predpisu č. 113 nesmie žiadna zmluvná strana uplatňujúca tento predpis zakázať namontovať na nové vozidlo svetlomet typu homologizovaného podľa predpisu č. 113.
            
         
               13.6.
            
            
               Zmluvné strany uplatňujúce tento predpis musia naďalej povoľovať montáž svetlometu homologizovaného podľa tohto predpisu na vozidlo alebo typ vozidla.
            
         
               13.7.
            
            
               Zmluvné strany uplatňujúce tento predpis musia naďalej povoľovať montáž alebo použitie svetlometu homologizovaného podľa tohto predpisu v jeho pôvodnom znení na vozidlo za predpokladu, že daný svetlomet je určený ako náhradný diel.
            
         
      (1)  Ak sa nedá oddeliť rozptylové sklo od telesa svetlometu, stačí zabezpečiť túto plochu na rozptylovom skle.
   
      (2)  Zmena farby svetla vyžarovaného svetlometmi, ktorých ostatné vlastnosti sú nezmenené, nepredstavuje zmenu typu svetlometu Preto sa takýmto svetlometom pridelí rovnaké homologizačné číslo (pozri odsek 2.3).
   
      (3)  Pokiaľ majú rôzne typy svetlometov zhodné rozptylové sklá alebo zhodné reflektory, môžu byť rozptylové sklo a reflektor vybavené rôznymi homologizačnými značkami týchto typov svetlometov za predpokladu, že udelené homologizačné číslo príslušného dodaného typu je možné jednoznačne určiť.
   
      (4)  Rozlišovacie čísla zmluvných strán dohody z roku 1958 sú uvedené v prílohe 3 ku Konsolidovanej rezolúcii o konštrukcii vozidiel (R.E.3), dokument TRANS/WP.29/78/Rev. 2/Amend.1.
   
      (5)  Musí byť umožnené nastavovať vertikálny uhol svetlometu.
   
      PRÍLOHA 1
      
         OZNÁMENIE
      
      [maximálny formát: A 4 (210 × 297 mm)]
      
         
   
   
      PRÍLOHA 2
      
         USPORIADANIE HOMOLOGIZAČNEJ ZNAČKY
      
      
         
      a ≥ 12 mm
      Svetlomet označený vyššie uvedenou značkou bol homologizovaný v Holandsku (E4) podľa predpisu č. 82 pod homologizačným číslom 00243. Prvé dve číslice homologizačného čísla označujú, že homologizácia bola udelená v súlade s požiadavkami tohto predpisu v jeho pôvodnom znení.
   
   
      PRÍLOHA 3
      
         FOTOMETRICKÉ SKÚŠKY
      
      1.   Pri meraní musí byť meracia stena umiestnená vo vzdialenosti 25 m pred svetlometom a musí byť kolmá na spojnicu vlákna žiarovky s bodom HV. Priamka H-H musí byť horizontálna.
      2.   Bočne sa svetlomet namieri tak, aby sa stred svetla nachádzal na zvislici V-V.
      3.   Vertikálne sa svetlomet namieri tak, aby svetelné rozhranie ležalo 250 mm pod priamkou H-H. Musí byť čo možno najviac vodorovné.
      4.   Po nastavení podľa bodov 2 a 3 uvedených vyššie musí svetlomet spĺňať nasledujúce podmienky:
      
                  Merací bod
               
               
                  Osvetlenie E/lux
               
            
                  ktorýkoľvek bod na priamke H-H alebo nad ňou
               
               
                  ≤ 0,7
               
            
                  ktorýkoľvek bod na čiare 35L-35R s výnimkou bodu 35V
               
               
                  ≥ 1
               
            
                  bod 35V
               
               
                  ≥ 2
               
            
                  ktorýkoľvek bod na čiare 25L-25R
               
               
                  ≥ 2
               
            
                  ktorýkoľvek bod na čiare 15L-15R
               
               
                  ≥ 0,5
               
            5.   Meracia stena
      
         
      (rozmery sú v mm pre vzdialenosť 25 m)
   
   
      PRÍLOHA 4
      
         FARBA VYŽAROVANÉHO SVETLA
      
      
                  1.
               
               
                  Svetlomety môžu vyžarovať biele alebo selektívne žlté svetlo.
               
            
                  2.
               
               
                  Trichomatické súradnice selektívnej žltej farby sú:
                  
                              limit k červenej
                           
                           
                              y ≥ 0,138 + 0,580 x
                           
                        
                              limit k zelenej
                           
                           
                              y ≤ 1,29 x – 0,100
                           
                        
                              limit k bielej
                           
                           
                              y ≥ – x + 0,966
                           
                        
                              limit k spektrálnej hodnote
                           
                           
                              y ≥ – x + 0,992
                           
                        
            
                  3.
               
               
                  Trichomatické súradnice bieleho svetla sú:
                  
                              limit k modrej
                           
                           
                              x ≥ 0,310
                           
                        
                              limit k žltej
                           
                           
                              x ≤ 0,500
                           
                        
                              limit k zelenej
                           
                           
                              y ≥ 0,150 + 0,640 x
                           
                        
                              limit k zelenej
                           
                           
                              y ≤ 0,440
                           
                        
                              limit k purpurovej
                           
                           
                              y ≥ 0,050 + 0,750 x
                           
                        
                              limit k červenej
                           
                           
                              y ≤ 0,382
                           
                        
            
         Poznámka:
      Článok 3 dohody, ktorej prílohou je tento predpis, nebráni zmluvným stranám zakázať na vozidlách nimi homologizovaných použitie svetlometov vyžarujúcich biele svetlo alebo selektívne žlté svetlo.